Lorraine Gary

Lorraine Gary (født 1937) er en amerikansk skuespiller kjent fra flere av Haisommer-filmene.

Gary har medvirket i 8 filmer og  25 tv-produksjoner i løpet av karrieren.

Hun ble født Lorraine Gottfried i Queens i New York som datter av Belle (pikenavn Neuschatz) og George Gottfried, en forretningsfører i underholdningsbransjen. Familien flyttet senere til Los Angeles. 16 år gammel ble hun kåret til beste skuespillerinne under en konkurranse ved prestisjeskolen Pasadena Playhouse. Hun ble tilbudt et stipend, men avslo og begynte isteden med studier i samfunnsvitenskap ved Columbia University. Hun endret etternavnet til Gary av yrkesmessige årsaker.

Hun tv-debuterte i en episode av tv-serien Dragnet i 1967. Deretter fulgte gjesteopptredener i serier som blant annet McCloud, The Virginian, Night Gallery, Ironside og Kojak, før hun i 1975 fikk rollen som Ellen Brody i filmen Haisommer. Hun gjentok rollen i Haisommer 2 (1978) og Haisommer 4 (1987). Hun hadde også sentrale roller i filmer som Jeg lovet deg aldri en rosenhave (1977), Just You and Me, Kid (1979) og Unnskyld, hvor er Hollywood? (1979). Hun avsluttet skuespillerkarrieren i 1979, men returnerte for å gjenta rollen som Ellen Brody i 1987.

I 1995 ble hun og ektemannen tildelt Simon Wiesenthal-senterets Humanitarian Award.

Hun ble gift i 1956 med advokat Sidney Sheinberg og har to sønner med ham.

Referanser

Eksterne lenker 

 

Skuespillere fra USA
Personer fra New York City